Romans15:1 amikhan junkhan Biswas te takot ase, komjur khan laga dukh te modot kuribole lage . amikhan njor ke khushi kuribo koi kene bhabna kuribo nalage.
kunke apunni khushi kure? Kkun laga uporte apuni laga jibon tu chule? Apuni kun laga usorte polai ase? Kunuba manu khan nijor ke hi khushi kure. Aru kkunuba khan dusra manu khan ke khushi kure. Kun khan dusra manu khan ke khushi kure tai khan tu ss homoi te dukh pabo.hoilebi junkhan Isor ke khushi kure tai khan tu hodai din karone khushi thakibo.
Mark 15:15 pilate manu khan ke khushi kukribole nimite, barabas ke chari dise. Tai jJisu ke beth lathi pora maribole diya pichete kruste khundibole nimite didise.
Tai tu ekta dusra bhabna thakishe ki manu khan ke khushi kkurishe koile tai uncha podh te thakibo koi kene. Tai bhabna kurishe Manu khan tu barabas ke charibole mon ase. Aru ami judi manu khan ke khhushi kkuri diye, tai kha pichete ami logote thakibo aru ami hodai din dangor podh te thakibo. Tai tu Jisu ke khushi kuribo mon thakanai. Tai bhabna kurishe ki Jisu ke khushi kurile iku faida napabo.
History laga kitab te saishe koile, amikhan dikhipai pilate laga jibon ses homooi te bishi biya thakishe. Tai galti kura laga bhabna thaki kene pagla nishina berai thakishe aru nijor ke mari dishe pani te dubi kene. Isor ke mon dukh nakuribi manu ke khushi kuribole bhabna thaki kene . hodai din Jisu ke hi khushi kuribi jun apunimke saa dishe aru apuni karone cross te mmursihe. Hoi nijor laga family bacha khan ke bi morom kuribi, khushi kuribi hoilebi Isor laga icha aru khushi ke mon te rakhi kene hi koribi.
Apuni laga jibon toh bishi kom homoi karone hi ase. Hoilebi apuni Isor logote thakibole laga tu hoile hdai din karone hi ase. Itu karone bhabna kuribi kunke khushi kura bhal ase?
Aji bhabna kuribole laga pobitro kotha tu hoile Galatians 1:10 apuni khan ki bhabi ase manu ami ke bhal kobo koi kene ami inika kori ase? Nohoi! Ami Isor laga hi kotha lage. Apuni khan bhabi ase ami manu khan laga agete bishi dangor hobole mon ase? Ami inika hobole mon thakile Krista laga naukar laga kam kuribole thakianai.